cyanic-selkie/wikianc huggingface dataset:
আলমগীর রহমান
পুরস্কার
২০২১ সালে তিনি জাতীয় শুদ্ধাচার পুরস্কারের জন্যে মনোনীত হয়েছিলেন। জাতীয় শুদ্ধাচার কৌশল-কর্ম-পরিকল্পনায় শুদ্ধাচার চর্চার জন্য তিনি এ পুরুষ্কারের জন্যে মনোনীত হয়েছিলেন।
মৃত্যু
আলমগির রহমান ২০২২ সালে ৩০ জুন ঢাকার স্পেশালাইজস হাসপাতাল, শ্যামলীতে অসুস্থ অবস্থায় মৃত্যুবরণ করেন। মৃত্যর সময় তার বয়স ছিলো ৫৮ বছর। তার মৃত্যুতে মাদ্রাসা-ই-আলিয়া ঢাকা থেকে অফিশিয়ালভাবে সমবেদনা প্রকাশ করা হয়।
বানওয়ারী লাল
বানওয়ারী লাল কাকোরি ট্রেন ডাকাতির একজন অংশী ছিলেন। ১৯৪৫ সালের আগস্ট মাসে ভারতের উত্তরপ্রদেশ রাজ্যের শাহজাহানপুরে বসবাসকারীদের ভারতে ব্রিটিশ শাসনের বিরুদ্ধে প্রতিবাদ চলাকালে এই কাকোরি ট্রেন ডাকাতির ঘটনা ঘটেছিল। তিনি পরবর্তীতে ডাকাতির ঘটনায় আদালতে একজন রাজসাক্ষী হন।
আবুধাবি চলচ্চিত্র উৎসব
আবুধাবি চলচ্চিত্র উৎসব (ADFF; مهرجان أبو ظبي السينمائي), পূর্বে মিডল ইস্ট ইন্টারন্যাশনাল ফিল্ম ফেস্টিভ্যাল ছিল একটি আন্তর্জাতিক ফিল্ম ফেস্টিভ্যাল। এই উৎসবটি ২০০৭ সাল থেকে শুরু হয়েছিল। অনুষ্ঠানটি প্রতি বছর অক্টোবর মাসে সংযুক্ত আরব আমিরাতের আবুধাবি শহরে অনুষ্ঠিত হয়। ADFF এর লক্ষ্য ছিল বিশিষ্ট আন্তর্জাতিক চলচ্চিত্র নির্মাতাদের থেকে অসাধারণ প্রযোজনার পাশাপাশি এই অঞ্চলের সেরা চলচ্চিত্রগুলি প্রদর্শন করা। ২০১২ সাল থেকে উৎসবটি আবুধাবি মিডিয়া জোন কর্তৃপক্ষের অংশ, এর অংশীদার কোম্পানি, টুফোর৫৪ দ্বারা পরিচালিত হত। ২০১৫ সালে এটি আনুষ্ঠানিকভাবে অষ্টমতম উৎবসের পরে বন্ধ হয়ে গিয়েছিল।
এইচ রবার্ট হরভিটস
জীবনী
হরভিটস হার্ভার্ড বিশ্ববিদ্যালয় থেকে ১৯৭২ সালে এমএ এবং ১৯৭৪ সালে পিএইচডি ডিগ্রি অর্জন করেন। ১৯৭৮ সালে ম্যাসাচুসেট্‌স ইনস্টিটিউট অফ টেকনোলজির জীববিজ্ঞান বিভাগে সহকারী অধ্যাপক হিসেবে যোগ দেন এবং ১৯৮১ সালে সহযোগী অধ্যাপক পদে উন্নীত হন।
ইস্তোয়ার দো (চলচ্চিত্র)
ইস্তোয়ার দো (ও-এর গল্প, ) ১৯৭৫ সালের ফরাসি-জার্মান ইরোটিক নাট্য চলচ্চিত্র। পলিন রেজ রচিত ১৯৫৪ সালের একই নামের উপন্যাসের উপর ভিত্তি করে নির্মিত চলচ্চিত্রটির চিত্রনাট্য রচনা করেছেন পরিচালনা করেছেন সেবাস্তিয়ান জপরিসট এবং পরিচালনা করেছেন জাস্ট জ্যাকলিন। প্রধান ভূমিকায় অভিনয় করেছেন কোরিন ক্লেরি এবং উডো কিয়ার।
অভ্যর্থনা
১৯৭৫ সালে বিবিএফসি কর্তৃক চলচ্চিত্রটির ব্রিটিশ প্রেক্ষাগৃহে প্রকাশের প্রত্যয়ন (অনুমোদন) প্রত্যাখ্যান করা হলেও পরবর্তীতে ২০০০ সালে এর ডিভিডি সংস্করণ বিবিএফসি কর্তৃক উত্তীর্ণ হয়েছিল।
পর্যালোচনা সংগ্রাহক ওয়েবসাইট রটেন টম্যাটোস-এর প্রতিবেদনে ৬জন সমালোচকের ইতিবাচক সমালোচনা সহ চলচ্চিত্রটি ৩৩% রেটিং লাভ করে, যেখানে গড় রেটিং ছিলো ৫.৩/১০।
দেশস্থ ব্রাহ্মণ
দেশস্থ ব্রাহ্মণ হল প্রধানত ভারতের মহারাষ্ট্র ও কর্ণাটক রাজ্যের উত্তরাঞ্চলের একটি হিন্দু ব্রাহ্মণ উপজাতি। লেখক কুমার সুরেশ সিং, গ্রেগরি নায়েক এবং প্রাণ নাথ চোপড়ার মতে, এই রাজ্যগুলি ছাড়া দেশস্থ ব্রাহ্মণরা তেলেঙ্গানা (যা আগে হায়দ্রাবাদ রাজ্য এবং বেরার বিভাগের অংশ ছিল), অন্ধ্রপ্রদেশ ও মধ্যপ্রদেশ (যা আগে কেন্দ্রীয় প্রদেশ ও বেরারের অংশ ছিল) রাজ্যের মধ্যেও কেন্দ্রীভূত।   লেখক প্রাণ নাথ চোপড়া এবং সাংবাদিক প্রীতিশ নন্দী বলেছেন, "মহারাষ্ট্র, কর্ণাটক ও অন্ধ্রপ্রদেশের বেশিরভাগ সাধুই ছিলেন দেশস্থ ব্রাহ্মণ"।  দেশস্থ ব্রাহ্মণদের মাতৃভাষা হয় মারাঠি বা কন্নড়। কিছু দেশস্থ যারা তেলেগু রাজ্যে বসতি স্থাপন করেছিল তারাও তেলুগুকে তাদের মাতৃভাষা হিসেবে গ্রহণ করেছিল।
সহস্রাব্দ ধরে, দেশস্থ সম্প্রদায় গণিতবিদ তৈরি করেছে যেমন দ্বিতীয় ভাস্কর,  সংস্কৃত পণ্ডিত যেমন  ভবভূতি; ভক্তি সাধু যেমন জ্ঞানেশ্বর, শ্রীপাদরাজ,  একনাথ, সমর্থ রামদাস এবং বিজয় দাস; যুক্তিবিদ যেমন জয়তীর্থ ও ব্যাসতীর্থ।
শ্রম বিভাগ (পশ্চিমবঙ্গ)
শ্রম বিভাগ পশ্চিমবঙ্গ সরকারের একটি বিভাগ। এটি একটি স্বরাষ্ট্র মন্ত্রণালয় যা মূলত শ্রম উন্নয়নের প্রশাসনের জন্য দায়বদ্ধ।
ভূমিকা
পশ্চিমবঙ্গ সরকারের শ্রম বিভাগ পশ্চিমবঙ্গ রাজ্যে শ্রমিকদের উন্নয়নের জন্য দায়ী। এই বিভাগ, পশ্চিমবঙ্গের লক্ষ্য সামাজিক নিরাপত্তা প্রদান করে, রাজ্যে বিনিয়োগের জন্য উপযোগী পরিবেশ তৈরি করে এবং উৎপাদনশীল শিল্প সম্পর্ককে উন্নীত করে এমন আইন ও বিধি মেনে চলার মাধ্যমে শ্রমিকদের জীবনযাত্রার মান উন্নত করা। পশ্চিমবঙ্গে ব্যবসা করার সুবিধার অধীনে নিয়ন্ত্রক পরামিতিগুলি যথেষ্ট সংস্কার করা হয়েছে। বিভাগটি ২০১৮ সালের মধ্যে পরিষেবাগুলিকে ব্যবহারকারী-বান্ধব এবং সম্পূর্ণ অনলাইনে সরবরাহ করার জন্য তার প্রচেষ্টায় অটল রয়েছে।
কুংফু পান্ডা: লিজেন্ডস অফ অসামনেস (২য় মৌসুম)
এই নিবন্ধ নিকেলোডিয়নের কুংফু পান্ডা: লিজেন্ডস অফ অসামনেস ধারাবাহিকের দ্বিতীয় মৌসুমে প্রচারিত পর্বের তালিকা দেওয়া হয়েছে। ২০১২ সালের ৬ এপ্রিল স্নিক পিক হিসেবে এর প্রথম পর্ব প্রচারিত হয় এবং ২০১২ সালের ২৬ সেপ্টেম্বর থেকে এই মৌসুমের নিয়মিত প্রচার শুরু হয়।
হিম (চলচ্চিত্র)
হিম (Him) ১৯৭৪ সালের আমেরিকান পূর্ণদৈর্ঘ্য সমকামি পর্নোগ্রাফিক চলচ্চিত্র। সমকামী দর্শকদের জন্য নির্মিত চলচ্চিত্রটি এড ডি. লুই পরিচালনা করেছিলেন। ধারণা করা হয় পরিচালক এক্ষেত্রে ছদ্মনাম ব্যবহার করেছিলেন। চলচ্চিত্রে যিশুখৃস্ট ও তার শিষ্যদের মাঝে সমকামিতা র যোগসূত্র দেখানোর প্রয়াস আছে। যিশুকে একজন উদগ্র সমকামী হিসেবে চিত্রায়ণ করা হয়েছে। এইছবির সকল শিল্পী পুরুষ ছিলেন। সমকামী ম্যুরাল শিল্পী গুস্তাভ "তাভা" ভন উইল যিশুর ভূমিকায় অভিনয় করেছিলেন। চিত্রনাট্যে একজন সমকামী তরুণ যিশু ও শিষ্যদের ভাতৃত্ববোধে সমকামিতার অভিপ্রায় খোঁজেন, পাশাপাশি তার সুন্দর প্রতিবেশীকে ভালবাসার জন্য বাইবেলের বিভিন্ন গল্পে সমকামিতা খুঁজে নতুন আধ্যাত্ববাদ খোঁজ করেন। ১৯৭৪ সালে মুক্তির পর ১৯৭৬ পর্যন্ত আমেরিকার বিভিন্ন বড় শহরের প্রেক্ষাগৃহে চলে তবে ১৯৭৯ পর্যন্ত চলচ্চিত্রটি সমকামি দর্শক বাদে সর্বসাধারণের অগোচরে ছিল। এটি সবচেয়ে বেশি খোঁজ করা নিখোঁজ চলচ্চিত্রগুলির একটি এবং বর্তমানে এর কোন টিকে থাকা অনুলিপি পাওয়া যায়নি।
প্রচারণা ও মুক্তি
হিম-এর প্রচারণার ক্ষেত্রে পোস্টার ও পত্রিকার বিজ্ঞাপনে পরিচালক যিশুর চরিত্রে রূপায়নকারী তাভা'র একচোখে একটি উজ্জ্বল ক্রুশ শহ মুখছবি ব্যবহার করেছেন, এছাড়া দর্শকদের আগ্রহী করার জন্য "আপনি কি তার যৌন জীবন সম্পর্কে কৌতূহলী?" প্রশ্ন জুড়ে দেয়া হয়েছিল।
হিম ১৯৭৪ সালের ২৭ শে মার্চ নিউ ইয়র্ক শহরের ১৫৪ ওয়েস্ট ৫৫ তম স্ট্রিটের ৫৫ তম স্ট্রিট প্লেহাউসে প্রথম প্রদর্শিত হয়েছিল। এখানে চলচ্চিত্রটি ১৯৭৪ সালের ২৩ মে পর্যন্ত প্রদর্শিত হয়েছিল। পরবর্তীতে ১৯৭৪ সালের ৬ ডিসেম্বর এবং ১৯৭৬ সালের জানুয়ারিতে প্লেহাউসে পুনরায় প্রদর্শনের জন্য মুক্তি দেয়া হয়েছিল। এটি ১৯৭৫ সালে শিকাগোর বিজু থিয়েটার, সান ফ্রান্সিসকোর নোব হিল থিয়েটার, ফিলাডেলফিয়ার সানসম সিনেমা, আটলান্টার গে পারি থিয়েটার, হাইল্যান্ড পার্কের উড সিক্স ১ থিয়েটার, নিউ ইয়র্ক শহরে ডেভিড থিয়েটার এবং পিটসবার্গে পেন্টহাউস II থিয়েটারে প্রদর্শিত হয়েছিল।
নিখোঁজ চলচ্চিত্র
মাইকেল মেদভেদ তাদের বইয়ে দাবী করেছিলেন, বইটি ৪২৫টি আসল চলচ্চিত্রের সমালোচনা করেছেন, ১টি সমালোচনা ভুয়া ছিল। লেখকদ্বয় পাঠকদের সেই একটি বানোয়াট চলচ্চিত্র সনাক্ত করার জন্য আহবান জানিয়েছিলেন। লেখকের এমন দাবীর কারণে অনেক ইন্টারনেট সাইট হিম চলচ্চিত্রটিকে ভুয়া এবং কখনো এটি আদৌ নির্মিত হয়নি বলে মন্তব্য করেছে যদিও নিউ ইয়র্কের প্রেক্ষাগৃহে প্রদর্শনের সময় উল্লেখযোগ্য পত্রিকায় ছায়াছবির বিজ্ঞাপন দেওয়া হয়েছিল। পরবর্তীতে জানা যায়, সেই বইয়ের ডগ অব নরওয়ে চলচ্চিত্র সমালোচনাটি বানোয়াট ছিল। এই কাল্পনিক চলচ্চিত্রের জন্য ব্যবহৃত স্থিরচিত্রটি মেদভেদের পোষা কুকুরের ছিল।
মূল্যায়ন
স্ক্রু ম্যাগাজিন, ভ্যারাইটি, এবং দ্য ভিলেজ ভয়েস পত্রিকা থেকে চলচ্চিত্রটির মূল্যায়ন উন্মোচিত হয়েছে। মাইকেল মেদভেদের মতে "নিছক স্বাদহীনতার জন্য, এই চলচ্চিত্রের কোনও সমতুল্যতা নেই।" undefined ১৯৯২ সালে প্রকাশিত রয় কিনার্ড ও টিম ডেভিসের ডিভাইন ইমেজেস: এ হিস্টরি অব জেসাস অন স্ক্রিন গ্রন্থে যিশুকে নিয়ে ১৯৭৬ সালের অপর পর্নোগ্রাফি "আই স জেসাস ডাই"-এর সাথে এই ছবির উদ্ধৃতি দিয়েছেন। undefined
দ্বারকা সেক্টর ১২ মেট্রো স্টেশন
দ্বারকা সেক্টর ১২ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১২-তে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনটিতে পাঞ্জাব ন্যাশনাল ব্যাংক, স্টেট ব্যাঙ্ক অফ ইন্ডিয়া এবং কানাড়া ব্যাঙ্কের এটিএম উপলব্ধ, এছাড়াও একটি আনন্দ ডেয়ারি দোকান রয়েছে।
মোমতাজ আলী খান
মোমতাজ আলী খান (১ আগস্ট, ১৯১৫ - ৩১ আগস্ট, ১৯৯০) ছিলেন বাংলাদেশের একজন লোক সঙ্গীতশিল্পী, গীতিকার ও সুরকার। লোক সঙ্গীতে অবদানের জন্য তিনি ১৯৮০ সালে বাংলাদেশ সরকার প্রদত্ত সর্বোচ্চ বেসামরিক সম্মান একুশে পদক লাভ করেন।
কর্মজীবন
মোমতাজ আলী ওস্তাদ মোহাম্মদ হোসেন খসরুর শিষ্যত্ব গ্রহণ করে তার সহায়তায় কলকাতার সং পাবলিসিটি ডিপার্টমেন্টে কণ্ঠশিল্পী হিসেবে যোগ দেন। ১৯৩২ সালে মাত্র ১৭ বছর বয়সে গ্রামোফোন কোম্পানি থেকে তার কণ্ঠে "ওরে শ্যাম কেলে সোনা" এবং "আমি যমুনাতে যাই বন্ধু" গান দুটি প্রকাশ করার পর তিনি ব্যাপক জনপ্রিয়তা লাভ করেন। ফলে তিনি প্রথমে অল ইন্ডিয়া রেডিও ও পরে ১৯৩৩ সালে কলকাতা বেতারের সঙ্গীতশিল্পী হিসেবে নির্বাচিত হন। ১৯৩৪ সালে রবীন্দ্রনাথ ঠাকুরের আহ্বানে মোমতাজ শান্তিনিকেতনে যান। কবিগুরু তার ভাটিয়ালী, মুর্শিদী, দেহতত্ত্ব ও বিচ্ছেদী গান শুনে মুগ্ধ হন। একই বছর কলকতা বেতারের সঙ্গীত পরিবেশনের মাধ্যমে কবি জসীম উদ্‌দীন ও কাশেম মল্লিকের সাথে পরিচিত হন। কাশেম মল্লিকের মাধ্যমে মোমতাজ আলীর কাজী নজরুল ইসলামের সাথে তার পরিচয় ঘটে। নজরুল তাকে দিয়ে দুটি ইসলামী গানের রেকর্ড করান। ১৯৩৫ সালে ওস্তাদ আয়েত আলী খাঁর শিষ্যত্ব গ্রহণ করে তার নিকট দুই বছর সরোদে তালিম নেন।
মোমতাজ কয়েকটি চলচ্চিত্রে গায়ক, গীতিকার ও সুরকার হিসেবেও তিনি কাজ করেছেন। ১৯৩৩ সালে অভিযাত্রী চলচ্চিত্রের গানে কণ্ঠ দেন। পরবর্তীতে মধুচন্দ্রিমা, অশ্রু দিশারী, কলঙ্ক চলচ্চিত্রের গানেও কণ্ঠ দেন। এছাড়া আকাশ আর মাটি, সাত ভাই চম্পা, বেদের মেয়ে, অরুন বরুন কিরন মালা, রূপবান, জোয়ার ভাটা, যে নদী মরু পথে, ভাওয়াল সন্ন্যাসী, দয়াল মুর্শিদ, অনেক দিন আগে, একমুঠো ভাত, লালন ফকির (১৯৭২), নিমাই সন্ন্যাসী (১৯৭২) চলচ্চিত্রে তার রচিত গান ব্যবহৃত হয়। তার রচিত "গুন গুন গান গাহিয়া" গানটি ১৯৭৫ সালে খান আতাউর রহমান নির্মিত সুজন সখী চলচ্চিত্রে ব্যবহৃত হয়।
১৯৪৬ সালে মোমতাজ কলকাতা ছেড়ে ঢাকা চলে আসেন এবং ঢাকা বেতারের নিজস্ব শিল্পী হিসেবে যোগদান করেন। ১৯৬২ সালে তিনি সাউথ ইস্ট এশিয়ান সঙ্গীত প্রতিযোগিতায় প্রথম হন। ১৯৬৫ সালে পশ্চিম পাকিস্তানে পাকিস্তান ইন্টারন্যাশনাল একাডেমির আর্টস একাডেমিতে সঙ্গীতশিল্পী হিসেবে যোগ দেন। ১৯৭১ সালে বাংলাদেশের স্বাধীনতা যুদ্ধ চলাকালীন মোমতাজ আলী সক্রিয় ভূমিকা পালন করেন। তার রচিত "বাংলা মায়ের রাখাল ছেলে", "বাংলাদেশের মাটি ওগো" গানগুলো মুক্তিযোদ্ধাদের প্রেরণা যোগায়।
ব্যক্তিগত জীবন
মোমতাজ আলী ১৯৪৩ সালে উপমহাদেশের একমাত্র নারী বাদক ও শিল্পী কাজল খানের সাথে বিবাহবন্ধনে আবদ্ধ হন। এসরাজ বাদক কাজল খান ছিলেন ওস্তাদ ফুলঝুরি খানের ছাত্রী। তাদের ছয় কন্যা সকলেই সঙ্গীতশিল্পী। তাদের মধ্যে সত্তর ও আশির দশকে দেশীয় পপ সঙ্গীতের ধারায় অগ্রগামী পিলু মমতাজ বেশ জনপ্রিয়তা লাভ করেন।
মৃত্যু
মোমতাজ আলী ১৯৯০ সালের ৩১ আগস্ট ঢাকায় মৃত্যুবরণ করেন।
সালতোরো পর্বতশ্রেণী
অবস্থান
সালতোরো পর্বতশ্রেণী কারাকোরাম পর্বতশ্রেণীর মধ্যভাগে সিয়াচেন হিমবাহের দক্ষিণ পশ্চিম দিকে অবস্থিত। এই পর্বতশ্রেণীর পশ্চিম দিকে সালতোরো উপত্যকা অবস্থিত। এই পর্বতশ্রেণীর দক্ষিণ পশ্চিম দিকের খাড়া ঢালের পরে কোন্ডুস ও ডানসাম নদী উপত্যকা অবস্থিত। এই দুই নদী শ্যোক নদীর উপনদী সালতোরো নদীতে মিলিত হয়েছে। উত্তর পূর্ব দিকে কোন্ডুস হিমবাহ এই পর্বতশ্রেণীকে মাশেরব্রুম পর্বতশ্রেণী থেকে আলাদা করেছে। দক্ষিণ পূর্ব দিকে গ্যোং গিরিবর্ত্ম, গ্যোং হিমবাহ ও নদী উত্তর সালতোরো পর্বতশ্রেণীকে দক্ষিণ সালতোরো পর্বতশ্রেণী থেকে আলাদা করে রেখেছে।
অধিকার
ভারত সালতোরো পর্বতশ্রেণীকে জম্মু ও কাশ্মীর রাজ্যের অংশ হিসেবে দাবী করে, অপরদিকে পাকিস্তান একে গিলগিট বালটিস্তানের অংশ বলে দাবী জানায়। ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়। সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতশ্রেণীর অধিকাংশ ভারতের অধিকারে আসে।
ওরু আদার লাভ
ওরু আদার লাভ ২০১৯ সালে মুক্তিপ্রাপ্ত মালয়ালম-ভাষার একটি রোমান্টিক ভারতীয়   মুভি যার পরিচালনায় ছিলেন ওমর লুলু. চিত্রনাট্যটি ওমর লুলু রচিত একটি কাহিনী থেকে সারং জয়প্রকাশ এবং লিজো পানাদন রচনা করেছেন এবং ওউসপাচান ভালাকুঝি তাঁর প্রযোজনা সংস্থা ওউসপাচান মুভি হাউজের অধীনে  প্রযোজনা করেছেন।  ছবিটিতে প্রধান চরিত্রে রয়েছেন রোশান আবদুল রাহুফ, নূরিন শেরিফ, প্রিয়া প্রকাশ ভ্যারিয়ার, সিয়াদ শাজাহান, বৈশাখ পাভানন ও মিশেল অ্যান ড্যানিয়েল।
পটভূমি
ছবির গল্পে উচ্চ মাধ্যমিক বিদ্যালয়ের একাদশ শ্রেণিতে প্রথম সাক্ষাতের সময় থেকে দ্বাদশ শ্রেণিতে স্নাতকোত্তর দিন অবধি চিত্রায়ন পাওয়া যায়। গাধা এবং তার অন্যান্য বন্ধুদের সহায়তায় রোশান প্রিয়াকে তার প্রেমিকা হিসেবে পেয়ে যায় । এক সন্ধ্যায় রোশান এবং তার বন্ধুরা মাতাল হয়ে যায় এবং রোশানের এক বন্ধু দুর্ঘটনাক্রমে রোশানের ফোন থেকে স্কুলের হোয়াটসঅ্যাপ গ্রুপে একটি অশ্লীল ভিডিও প্রেরণ করে। এটি রোশান এবং প্রিয়ার মধ্যে বিচ্ছেদ ঘটায়। এরপরে রোশান এবং গাধা একে অপরের সাথে প্রেম করার ভান করে যাতে প্রিয়া ঈর্ষান্বিত হয়। কিন্তু নাটক করতে গিয়ে নাটকীয়ভাবে তারা একে অপরের প্রতি অনুভূতি বোধ করতে শুরু করে। আবার এদিকে প্রিয়া রোশানের কাছে এসে বলে যে সে তাকে ক্ষমা করে দিয়েছে এবং তারা আবারও সম্পর্ক শুরু করতে পারে। তবে রোশান গাদাকে ভুলতে পারছিল না, যা প্রিয়াও বুঝতে শুরু করে। হৃদয়বিদারকভাবে, একসময় প্রিয়া রোশানকে বলে যে গাদা একাই তার (রোশানের জন্য) নিখুঁত অংশীদার হতে পারে এবং প্রিয়া রোশানের সাথে সম্পর্ক শেষ করে দেয়। স্নাতক দিবসে, রোশান পাহাড়ের চূড়ায় গাদাকে প্রেমের প্রস্তাব দেওয়ার সিদ্ধান্ত নেয়। রোশান ঠিক যে সময়ে গাধাকে প্রস্তাব দিতে চলেছিল, তখনই  তারা হানাহানি ঘটনার অংশ হিসাবে এর আগে রোশান ও গাধার দ্বারা বিদ্বেষী গুন্ডাদের দ্বারা আক্রান্ত করা হয়। যখন গাধাকে ধর্ষণ করা হচ্ছিল এবং রোশনকে হত্যা করার চেষ্টা করা হচ্ছিল, তখন তাদের বন্ধুরা এসে তাদের বাঁচায়।
ভবানী নদী
ভবানী, একটি ভারতীয় নদী, এটি ভারতের কেরালা এবং তামিলনাড়ু রাজ্যগুলির মধ্যেদিয়ে প্রবাহিত। এটি কাবেরী নদীর একটি প্রধান শাখা নদী। ।
জলভাগ
ভবানী নদীটি পশ্চিম ঘাটের নীলগিরি পাহাড় থেকে উদ্ভূত হয়ে কেরলের সাইলেন্ট ভ্যালি জাতীয় উদ্যানে প্রবেশ করে এবং তামিলনাড়ুর দিকে প্রবাহিত হয়েছc। ভবানী  দীর্ঘ বহুবর্ষজীবী নদী বেশিরভাগ দক্ষিণ - পশ্চিম বায়ুপ্রবাহের সময় নদী ভরে এবং উত্তর-পূর্ব বায়ু প্রবাহের সময় নদী শুকায়। এর জলাশয়টি  অঞ্চলকে প্রবাহিত করে তামিলনাড়ু (৮৭%), কেরল (৯%) এবং কর্ণাটক (৪%) জুড়ে রয়েছে। মূল নদী মূলত তামিলনাড়ুর কোয়েম্বাতুর জেলা এবং এরোড জেলার মধ্য দিয়ে প্রবাহিত হয়েছে। ৯০% নদীর পানি কৃষি কাজে সেচ দিতে ব্যবহৃত হয়।
এ নদী তামিলনাড়ুর ভবানীর কাছাকাছি কদুথুরাইয়ের পবিত্রস্থানে এসে কাবেরী নদীর সঙ্গে মিশেছে।
উপনদী
প্রায় প্রবাহিত হবার পর, মোয়ার নদী, মুদুমালাই জাতীয় উদ্যান থেকে উত্থিত একটি প্রধান উপনদী উত্তর-পশ্চিম থেকে প্রবাহিত হয়েছে, যেখানে এটি নীলগিরির উত্তর ঢাল এবং বিলগিরি পাহাড়ের দক্ষিণ ঢালের মাঝখানের উপত্যকা দিয়ে প্রবাহিত হয়। মোয়ারের পরে এটি লোয়ার ভবানী বাঁধ দ্বারা আটকানো হয় এবং এরোড জেলার সত্যমঙ্গলমের নিকটে লোয়ার ভবানী প্রকল্প খাল পূর্ণ করা হয়। নদীটি পূর্ব দিকে  অবধি চলে ইরোদ জেলার মধ্য দিয়ে,   গোবিচেত্তিপালিয়ামের কাছের কোদাবেরি বাাঁধ পরিয়ে যা আরাক্কানকোত্তাই এবং থাডাপ্পাল্লি খাল ভরাট করে, যেগুলো কৃষিকাজের জন্য নির্মাণ করা হয়েছে। 1283 খ্রিস্টাব্দে কলিঙ্গারায়ান নদীর তীরে একটি ছোট বাঁধ নির্মাণ করেছিলেন  কলিঙ্গারায়ণ সেচ খাল ভরার জন্য।
বাঁধ
ভবানীসাগর বাঁধটি ভারতের তামিলনাড়ুর ইরোদ জেলায় ভবানী নদীর তীরে অবস্থিত। বাঁধটি বিশ্বের বৃহত্তম মাটির বাঁধ। বাঁধটি সত্যমঙ্গলম থেকে প্রায়  এবংগোবিচেটেপলিয়াম থেকে  পশ্চিমে অবস্থিত। লোয়ার ভবানী প্রকল্প ১৯৪৮ সালে ভারতের স্বাধীনতার পরে প্রথম সেচ প্রকল্প ছিল। এটি ১৯৫৫ সালের মধ্যে শেষ হয়েছিল এবং ১৯৫৬ সালে এটি ব্যবহারের জন্য উন্মুক্ত করা হয়েছিল।  বাঁধটি inr 210000000 খরচে নির্মাণ করা হয়েছিল।
বাঁধটি দীর্ঘ এবং  উঁচু। সম্পূর্ণ জলাধার স্তর  এবং বাঁধটির ধারণক্ষমতা । বাঁধটিতে দুটি জল বিদ্যুৎ কেন্দ্র রয়েছে, একটি পূর্ব তীরের খালের উপর ও অন্যটি ভবানী নদীর তীরে। প্রতিটির ধারণক্ষমতা  মোট ।
কোদিবেরি বাঁধ পশ্চিম তামিলনাড়ুর গোবিচেত্তিপলিয়ামে ভবানী নদীর উপর স্থাপতি। বাঁধটি স্টেট হাইওয়ে ১৫ বরাবর গোবিচেত্তিপলিয়ামম গবিচেত্তিপলিয়াম থেকে সত্যমঙ্গলম অভিমুখে দূরে অবস্থিত। এটি ১১২৫ খ্রিস্টাব্দে কোঙ্গলওয়ান নির্মাণ করেছিলেন।
দূষণ
শিল্প, পৌর ও কৃষি দূষণের ফলে নদীর পানির নিম্নমানের হয়ে গেছে এবং এই পানির উপর নির্ভরশীল মানুষ, উদ্ভিদ এবং প্রাণীদের স্বাস্থ্যের উপর নেতিবাচক প্রভাব ফেলছে।
ভারভারা সুব্বোতিনা
২০১৮ সালে, সুব্বোতিনা এবং সভেতলানা কোলিসনিচেঙ্কো ২০১৮ সালের ইউরোপীয় অ্যাকোয়াটিক্স চ্যাম্পিয়নশিপে ডুয়েট টেকনিক্যাল রুটিন এবং ডুয়েট ফ্রি রুটিন উভয়েই স্বর্ণপদক জয়লাভ করেছিলেন।
আফগান সশস্ত্র বাহিনী
ইসলামি আমিরাতের সশস্ত্র বাহিনী (د اسلامي امارت وسله وال ځواکونه ) বা আফগান সশস্ত্র বাহিনী হল আফগানিস্তানের সামরিক বাহিনী, যা ১৯৯৬ থেকে ২০০১ এবং ২০২১ সালের আগস্ট থেকে তালেবান সরকার শাসিত আফগানিস্তানের প্রতিরক্ষায় সক্রিয় আছে। ১৯৯৬ সালে আফগান গৃহযুদ্ধের সমাপ্তির পর তালেবান আফগানিস্তান দখল নেওয়ার পর ১৯৯৭ সালে আমিরাতি সশস্ত্র বাহিনীর প্রথম পুনরাবৃত্তি তৈরি করে। ২০০১ সালে আফগানিস্তানে মার্কিন যুক্তরাষ্ট্রের আক্রমণের পর প্রথম তালেবান সরকারের পতন হলে  ২০০১ সালে সশস্ত্র বাহিনীর প্রথম পুনরাবৃত্তি বিলুপ্ত হয়ে যায়। অবশেষে ২০২১ সালে আফগানিস্তানে যুদ্ধে তালেবান বিজয় হলে সে বছরের ১৫ আগস্ট কাবুল পুনরুদ্ধার করে মার্কিন-সমর্থিত আফগান সরকারকে হটিয়ে আফগান ন্যাশনাল আর্মির পতনের পর এটি  পুনঃপ্রতিষ্ঠিত করে।
ফোসা
thumb|250px|তুরস্কের মানচিত্রে ফোসা জেলার অবস্থান ফোসা বা ফোকাইয়া (প্রাচীন গ্রিক - Φώκαια, Phokaia, ফোকাইয়া) হল বর্তমান তুরস্কের পশ্চিম আনাতোলিয়ায় ইজমির প্রদেশের একটি ছোট শহর ও জেলা। প্রাদেশিক রাজধানী ইজমির থেকে ৭০ কিলোমিটার উত্তরে অবস্থিত এই শহরের লোকসংখ্যা ৩০,০০১ (২০১৪)। এটি একটি অতি প্রাচীন জনপদ। প্রাচীন যুগেই এখানে গ্রিকরা ফোকাইয়া নামক একটি বন্দর নগরের পত্তন করে। এলাইয়া ও স্মিরনা উপসাগরের মধ্যবর্তী উপদ্বীপের এই বন্দরনগরটি আয়োলিয়ায় অবস্থিত হলেও এখানকার অধিবাসীরা ছিল আয়োনিয় গ্রিক। সেইসময় এখানের বন্দরটিও ছিল যথেষ্ট সমৃদ্ধ। পরবর্তীকালে মধ্যযুগেও এখানে সমৃদ্ধ জনপদের খবর পাওয়া যায়।
যাইহোক, বর্তমানে ফোসা শহরটি থেকে ২০ কিলোমিটার দূরে ইয়েনিফোসা (নতুন ফোসা) বলে আরেকটি শহরের অবস্থিতির কারণে স্থানীয়ভাবে শহরটি এসকিফোসা (পুরোনো ফোসা) বলে অভিহিত হয়। প্রাচীন গ্রিক জনপদ ফোকাইয়ার অবস্থান ছিল বর্তমানের এই দুই নতুন ও পুরোনো ফোসার মাঝখানে।
ইতিহাস
প্রাচীন গ্রিক সভ্যতার আর্কাইক যুগে (খ্রিস্টপূর্ব ৮০০/৭০০ - ৫০০ অব্দ) ফোসা শহরের গ্রিক নাবিক ও ব্যবসায়ীরা ভূমধ্যসাগর জুড়ে ছড়িয়ে পড়ে ও স্পেন পর্যন্ত সমুদ্রতীরবর্তী বিভিন্ন জায়গায় তাদের উপনিবেশ গড়ে তোলে। এইসব উপনিবেশের মধ্যে কয়েকটি উল্লেখযোগ্য উপনিবেশ হল মাসিলিয়া (আজকের ফ্রান্সের মার্সেই শহর), লামসাকোস, এলাইয়া প্রভৃতি।
রোশান সিং
ঠাকুর রোশান সিং (২২ জানুয়ারী ১৮৯২ - ১৯ ডিসেম্বর ১৯২৭) একজন ভারতীয় বিপ্লবী। তিনি উত্তরপ্রদেশের নবাদা শাহজাহানপুর জেলার একটি গ্রামে জন্মগ্রহণ করেছিলেন। তিনি ১৯২১-২২ -এর অসহযোগ আন্দোলনের সময় বেরিলি শুটিং মামলায় সাজা পেয়েছিলেন। বেরিলি কেন্দ্রীয় কারাগার থেকে মুক্তি পাওয়ার পরে তিনি ১৯২৪ সালে হিন্দুস্তান রিপাবলিকান অ্যাসোসিয়েশনে যোগ দিয়েছিলেন। যদিও ১৯৫৫ সালের আগস্টে তিনি কাকোরি ষড়যন্ত্রে অংশ নেন নি, তবুও ১৯২৭ সালের মার্চ মাসে কাকোরি ট্রেনের ডাকাতির সময়ে হত্যার জন্য তৎকালীন ব্রিটিশ সরকার তাকে গ্রেপ্তার করে বিচার করেছিল। রামপ্রসাদ বিসমিল, আসফাকউল্লা খান এবং রাজেন্দ্র লাহিড়ীর সাথে তাকেও মৃত্যুদণ্ড দেওয়া হয়েছিল। এলাহাবাদ জেলার মালাকা / নায়নি কারাগারে তাকে ফাঁসি দেওয়া হয়েছিল। এটি যথাযথভাবে নথিভুক্ত করা হয়েছে যে তার মৃত্যুর পরে তার পরিবারকে তার মেয়েদের জন্য একটি বৈবাহিক মিল খুঁজে পেতে সমস্যা সহ সামাজিক ও অর্থনৈতিক সমস্যায় পড়তে হয়েছিল।
রাধানন্দ জমিদার বাড়ি
রাধানন্দ জমিদার বাড়ি বাংলাদেশ এর হবিগঞ্জ জেলার হবিগঞ্জ সদর উপজেলার ধুলিয়াখাল ও মিরপুর সড়কের ফাঁড়ি পথে অবস্থিত এক ঐতিহাসিক জমিদার বাড়ি। এটি স্থানীয়দের কাছে "হাতিরথান জমিদার বাড়ি" নামে পরিচিত।
বর্তমান অবস্থা
দেশ ভাগের পর জমিদার বংশধররা ভারতে চলে গেলে কয়েকদিন বাড়িটি পরিত্যক্ত অবস্থায় পড়ে থাকে। পরে স্থানীয় কিছু প্রভাবশালী ব্যক্তিরা এখন এখানে বসবাস করতেছেন।
মুরং
আদি ইতিহাস
ম্রো পার্বত্য চট্টগ্রামের সর্বপ্রাচীন নৃগোষ্ঠীগুলোর মধ্যে একটি এবং বান্দরবান জেলার দ্বিতীয় বৃহত্তম জাতিসত্বা। ম্রোদের আদি নিবাস মায়নামারের আরাকান রাজ্য। আনুমানিক ১৪৩০ খ্রিঃ অর্থাৎ আজ থেকে প্রায় ৫৯২ বছর আগে ম্রোরা বান্দরবান জেলার লামা, আলীকদম, থানছি ও নাইক্ষ্যংছড়ি এলাকায় আশ্রয় নিয়ে স্থায়ীভাবে বসবাস করতে থাকে। ম্রোরা মূলতঃ প্রকৃতি পূজারী হলেও অধিকাংশই 'বৌদ্ধ' ধর্মাবলম্বী এবং 'খিস্টান' ধর্ম পালন করে। তবে কয়েক বছর আগে ম্রোদের মধ্যে একটা নতুন ধর্ম ‘ক্রামা’ আর্বিভাবের ফলে বর্তমানে ম্রোদের একটি অংশ ক্রামা ধর্মের অনুসারি। সপ্তদশ শতাব্দীর দিকে মুরং উপজাতিরা আরকান থেকে পালিয়ে আলীকদমের বিভিন্ন পাহাড়ী উপত্যকায় স্থায়ীভাবে বসবাস শুরু করে। তবে বার্মার আকিয়াব জেলায় এখনো মুরং উপজাতীয় বসতি বিদ্যমান বলে জানা যায়।
বর্তমান অবস্থান
মুরং নৃগোষ্ঠীদের নিবাস বান্দরবান জেলাতে সর্বাধিক। তাছাড়া রাঙ্গামাটি জেলাতেও মুরং জনগোষ্ঠীদের নিবাস রয়েছে। তবে বান্দরবানের আলীকদম উপজেলায় মুরংদের নিবাস সর্বাধিক। আলীকদম উপজেলা সদর থেকে দেড় কি.মিটার দুরে চিওনী পাড়া ও আমতলী এলাকায় এ সম্প্রদায়ের বেশ কয়েকটি পাড়া রয়েছে। তাছাড়া প্রত্যন্ত পাহাড়ী এলাকা তৈন মৌজা, মাংগু মৌজা, চ্যৈং মৌজা, চাইম্প্রা মৌজা, তৈনফা মৌজা এবং তৈন খাল এলাকা ও মাতামুহুরী সন্নিহিত পাহাড়ী এলাকায় তাদের বসতি রয়েছে। তবে মাতামুহুরী নদী তীরবর্তী ও পাহাড়ে তাদের বসবাস উল্লেখ্যযোগ্য পরিমাণে। মুরং সম্প্রদায়ের সমাজ ব্যবস্থা পিতৃতান্ত্রিক। মুরংদের একটি অংশ আলীকদমের প্রত্যন্ত পাহাড়ী এলাকায় তাদের ‘‘কিম’’ ঘর তৈরী করে বসতি স্থাপন করেন। মুরংরা তাদের ঘরে জীব জন্তুর মাথা ঝুলিয়ে রেখে থাকে। মুরংদের মধ্যে কয়েকটি গোত্র রয়েছে; এর মধ্যে- thumb|মুরং উপজাতিদের গো-বলি উৎসব। প্রভৃতি উল্লেখযোগ্য। প্রত্যেক পাড়ায় তাদের মধ্যে নেতৃস্থানীয় একজনকে ‘কারবারি’ নিযুক্ত করা হয়। মুরং নারী-পুরুষ কঠোর পরিশ্রমী বলে এদের স্বাস্থ্য সুঠাম। মেয়েরাও পুরুষের পাশাপাশি পাহাড়ী জুমচাষে সমান পারদর্শী।
পোশাক
মুরংরা অত্যন্ত স্বল্পবসন পরিধান করে (তবে বর্তমানে ব্যবহার নেই)। মেয়েরা ‘ওয়ানক্লাই’ নামে একধরনের ছোট পরিধেয় ব্যবহার করে। যা নাভীর নীচ থেকে হাঁটুর উপরিভাগ পর্যন্ত পড়ে থাকে। এটি ৮ থেকে ১০ ইঞ্চি পর্যন্ত চওড়ামাত্র। মেয়েরা পায়ে “খক খ্যান” (নুপুর) কোমরে ‘‘রোওয়া কম” (বিছা) পড়ে থাকে। পুরুষগণ ‘ডং’ (লেংটি-বিদ্রি) নামে একধরনের কিঞ্চিতকর বস্ত্র পরিধান করে। মুরুং মেয়েদের পাশাপাশি ছেলেরাও মাথায় লম্বা চুল রাখে। নারী-পুরুষরা মাথায় অধিকন্তু “ছুরুত” (চিরুনী) গেঁথে রাখতে দেখা যায়। মুরুং মেয়েরা মাথায় কানে ও খোঁপায় বিভিন্ন ধরনের “পাও” (পাহাড়ী ফুল) গুজে রাখে। ছেলেরাও মাথার চুলকে খোপা আকারে বেঁধে রাখে। মুরংরা দাঁতের মধ্যে এক ধরনের রংয়ের প্রলেপ দিয়ে থাকে। লোহাকে উত্তপ্ত করে কাঁচা বাঁশের সাথে লাগিয়ে নির্গত রসকে দাঁতে লাগিয়ে দেয়। মুরুং সম্প্রদায়ের ছেলে একই গোত্রের কোন মেয়েকে বিবাহ করতে পারেনা। মুরুং সমাজে তিন পদ্ধতিতে বিবাহ হয়ে থাকে। রীতি অনুযায়ী মুরুং ছেলে কন্যার দেহের মূল্য বাবদ রৌপ্য মুদ্রায় ১০১/= টাকা, মায়ের দুধের দাম বাবদ ১০/= টাকা প্রদান করতে হয়। এসব রৌপ্য টাকা অবশ্য পরিশোধনীয় বলে গণ্য করা হয়। একই গোত্রের মধ্যে ধর্মীয়ভাবে বিবাহ নিষিদ্ধ। মুরুং দম্পতির মধ্যেও মনের মিল না থাকলে তালাক প্রথা বিদ্যমান রয়েছে।
সংস্কৃতি
মুরুং নৃত্যের মধ্যে ছেলে মেয়েরা গালে, ঠোঁটে ও কপালে রংয়ের প্রলেপ লাগায়। নৃত্যের আগে ১৫ থেকে ২০ জন মুরুং যুবক-যুবতী মুখোমুখী দাড়িয়ে অর্ধ চন্দ্রাকৃতি রচনা করে। এরপর তাদের তৈরী বাঁশির সুর ও বাজনার তালে তালে নৃত্য পরিবেশ করে থাকে। নাচে ও গানে বিবাহিত মেয়েদের অংশ নিতে দেয়া হয়না। মুরুং সম্প্রদায় নিজেরাই ‘‘প্লুং” নামের একটি বাঁশি তৈরী করে। পাহাড়ে উৎপন্ন ‘‘বুদুম’’ (এক ধরনের পাহাড়ী লাউ) এর শুকনো খোলের সাথে ৫/৬ বা ততোধিক “কাও” (বাঁশের কঞ্চি) এর টুকরা দিয়ে এ বাঁশীটি তৈরী করা হয়।
রীতিনীতি
মুরুং সম্প্রদায় মূলতঃ প্রকৃতি পুজারী। তারা ইহকালকেই স্বর্বস্ব জ্ঞান করেন। তাঁরা পুনর্জন্মে বিশ্বাসী। মুরুংদের ধর্মীয় বিধি নিষেধ সংবলিত কোন ধর্মগ্রন্থ নেই। মুরংদের ধর্মবিশ্বাসে আকীর্ণ প্রধান উৎসবের নাম হলো “চিয়া-ছট-প্লাই” অর্থাৎ গো-হত্যা উৎসব। গো-হত্যাকে ধর্মীয় অনুষঙ্গ হিসাবেই পালন করা হয়। প্রতিবছর জুমের ফসল ঘরে তোলার আগে মুরুং সম্প্রদায় মহাধুমধামের সাথে এ উৎসব করে। এছাড়া এ সম্প্রদায়ের পরিবারে কারো অসুখ বিসুখ হলে তারা রোগ বালাই থেকে পরিত্রাণ পাওয়ার উদ্দেশ্যে ‘চিয়া-চট-প্লাই’ পালনের মানত করে থাকন। তারা “চাম্পুয়া” নামের অপর একটি উৎসব পালন করে থাকে। সৃষ্টিকর্তা তাদের ধর্মীয় বিধান কলাপাতায় লিপিবদ্ধ করেছিল বিশ্বাসে তারা কলাপাতা কেটে এ উৎসব করে থাকে। এ সম্প্রদায়ের অনেকে আবার ‘‘ক্রামা’’ নামের অপর একটি ধর্ম মতেও বিশ্বাস করে থাকে। মৃত ব্যক্তির পাশে শুকর, ছাগল ও মোরগ জবাই করে পরিবেশন করা হয়। মৃতকে নদী তীরবর্তী চিতায় দাহ করার আগ পর্যন্ত গান বাজনা ও নৃত্য পরিবেশনের মাধ্যমে উল্লাস করা হয়।
আলাবামা স্টেট রুট ৭৩
স্টেট রুট ৭৩ যা এস আর-৭৩ নামেও পরিচিত, এটি আলাবামার একটি সংখ্যধুত মহাসড়ক। এই সড়কটি উত্তর হিগডনের এসআর-৭১ মহাসড়ক থেকে শুরু করে টেনেসি সীমানা পর্যন্ত ১১.২১৯ মাইল (১৮.০৫৫ কি.মি.) গেলে একে স্টেট রুট ৩৭৭ (এসআর-৩৭৭) বলা হয়। এসআর-৭৩ পূর্ব জ্যাকসন কাউন্টির গ্রামাঞ্চলের মধ্যে দিয়ে ব্রায়েন্টের সম্প্রদায়দের অণুবর্তন করে চলে যায়।
এই এস আর ৭৩ নামকরণ প্রথম ১৯৩০ এবং ১৯৪০ সালে বর্তমান সিআর-২৯ পাদদেশীয় এর কালহাউন কাউন্টি এবং ফরনেই এরচেরোকি কাউন্টিতে ব্যবহৃত হয়। এটির এসআর-৭৩ নামকরণ গৃহীত হওয়ার আগে ১৯৫০ সালে, এস আর-২০৭ কে সংক্ষিপ্তভাবেহিগডন এবং ব্রায়ান্ট এর সড়ক নামে পরিচিত ছিল। এসআর-৭৩ কে এসআর-৩৭৭ এর সাথে সংযোগ করার জন্য উত্তর টেনেসি রাজ্যের লাইন ১৯৮০ সালে বাড়ানো হয়েছে।
রুটের বিবরন
thumb|left|সিআর-৩১৮ এ উত্তরদিক্গামী এসার-৭৩ এসআর-৭৩ শুরু হয়েছে এসআর-৭১ এর একটি ছেদ দিয়ে হিগডন, আলাবামা এর সম্প্রদায়ের মধ্যে দিয়ে, উত্তর দিকের প্রধান একটি দু লেনের অখণ্ডিত রাস্তা থেকে। এই মহাসড়কের মাথার দিকের গ্রাম্য এলাকা এর খামার এবং কাঠ সহ কিছু বাড়ির মধ্যে দিয়ে মহাসড়কটি উত্তর পশ্চিমের দিকে চলে গেছে। এই মহাসড়ক আবার যখন উত্তরের দিক অতিক্রম করে তখন এটি টেনেসি নদীর পাশের বিভিন্ন বিদ্যুত লাইন দিপক থেকে বিধবাদের ক্রিক পাওয়ার প্লান্টের অধীনে যায়। এসআর-৭৩ উত্তরপূর্বদিকের বালির পর্বতের উপরে ব্রায়ান্ট, আলাবামা এলাকায় ঘরবাড়ি ও ব্যবসা কেন্দ্রগুলোকে অতিক্রম করে যায় উত্তরে যেতে এটি কয়েকটি গ্রামীণ ঘরবাড়ির সঙ্গে আরও জঙ্গলাকীর্ণ এলাকা পার হয়ে যায়। পুর্ব দিকের জঙ্গলের দিকে মোড় নেওয়ার আগে এই মহাসড়কটি খামার এবং অরণ্য মিশ্রত এলাকা অতিক্রম করে যায়। এসআর-৭৩ টেনেসি সীমানায় পৌছালে বালির পাহাড় ছেরে যেতে এটি উত্তরের দিকে আবারো একটি পরিষ্কার বক্ররেখা তৈরি করে। এই মুহূর্তে এই রাস্তাটি এসআর-৩৭৭ হিসাবে টেনেসির দিকে যেতে থাকে,যা বালির পর্বতের উপরে উঠে দক্ষিণপিট্‌সবার্গ, টেনেসি এর পুর্বের এসআর-১৫৬ এ এই মহাসড়কটির সমাপ্ত ঘটে।
ইতিহাস
এসআর-৭৩ নামকরণ প্রথম সাক্ষরিত হয় ১৯৩৪ সালে পাদদেশীয় এর মধ্যে এসআর-৭৪ এর সাথে যুক্ত একটি অণুন্নত রাস্তা এবং ফরনি এরআর-৬২ অতিক্রম করে স্প্রিং গার্ডেন এবং রক রান, আলাবামা। এই রাস্তাটি ১৯৪৮ সালে স্টেট হাইওয়ে পদ্ধতি থেকে অপসারন করা হয়, এবং পরে ১৯৫৫ সালে এটি কলহান এবং চিরকি কাউন্টিতে সিআর-২৯ নামে রুপান্তরিত হয়। ১৯৫৫ সালে বর্তমানের এসআর-৭৩ ব্রায়েন্ট এর দক্ষিণ এসআর-২০৭ এর একটি অংশে রুপান্তরিত হয়। এই সময় রাস্তাটি বাধানো হয়।  ১৯৫৭ সালে এসআর-২০৭ এর নাম পুনরায় এসআর-৭৩ রাখা হয়। ১৯৮৭ সালে এস আর-৭৩ এর উত্তর দিক ব্রায়েন্ট থেকে টেনেসি এর সীমানা পর্যন্ত বাড়ানো হয়।
জম্বি পর্নোগ্রাফি
জম্বি পর্নোগ্রাফি হল পর্নোগ্রাফির একটি উপ-শৈলী যা জম্বিদের সাথে জড়িত, এক ধরনের অমৃত সত্তা যাদের নিয়ন্ত্রণহীন ক্ষুধা আছে কিন্তু কোন ব্যক্তিগত ইচ্ছা নেই। ১৯৮০-এর দশকের ইতালীয় যৌন-শোষণ শিল্পের উত্থানের সময় এই উপধারার চলচ্চিত্রগুলি আবির্ভূত হয় এবং পরবর্তী দশকে মার্কিন যুক্তরাষ্ট্রেও মুক্তি পায়, কিন্তু তাদের জম্বি যৌনতার ব্যবহার মূলত দর্শকদের হতবাক করার জন্য। চলচ্চিত্র নির্মাতা ব্রুস ল্যাব্রুসের অটো: অর, আপ উইথ ডেড পিপল (২০০৮) এবং ''এল. এ. জম্বি (২০১০), দুটি বিশিষ্ট সমকামী জম্বি পর্ন চলচ্চিত্র যা পণ্ডিতদের দ্বারা সমকামীদের জীবন সম্পর্কে সমকামভীতিকে ধ্বংসকারী হিসাবে দেখা হয়েছে; চলচ্চিত্রগুলিতে, জম্বিফিকেশন শারীরিকভাবে এইডসের মতোই, একটি রোগ যা সাধারণত সমকামী পুরুষদের সাথে যুক্ত। যদিও জম্বি পর্ন কারো কাছে আকর্ষণীয় হতে পারে কারণ এটি নেক্রোফিলিয়া (মৃতদেহের সাথে যৌনতা) সম্পর্কিত নিষেধাজ্ঞাগুলি ভেঙে দেয় এবং পুরুষ দর্শকদের খোজাকরণ উদ্বিগ্নতা নিয়ে খেলে, জম্বিরাও হিংস্র প্রাণী যা তাদের যৌন সঙ্গীদের ধ্বংস করতে পারে। ফলস্বরূপ, ধারাটি অনেকাংশে অপ্রীতিকর থেকে গেছে।alt=Upper body and head of François Sagat, with blue skin, blood on his chest and face, and teeth protruding from his eyes and nose|থাম্ব| এলএ জম্বি-'' এর সেটে ফ্রাঁসোয়া সাগাত
পটভূমি
জম্বি বিংশ শতাব্দীর গোড়ার দিকে মার্কিন জনপ্রিয় সংস্কৃতির অংশ ছিল এবং তাদের প্রাথমিক চিত্রগুলি হাইতীয় এবং আফ্রিকান লোককাহিনীর উপর ভিত্তি করে তৈরি করা হয়েছিল। [2] প্রথম দিকের চিত্রে, জম্বিরা সত্যিকারের মৃত কিন্তু জীবন্ত প্রাণী ছিল না, কিন্তু জাদু দ্বারা অ্যানিমেটেড চেতনাহীন জীবন্ত মানুষ ছিল। আধুনিক মার্কিন জম্বি নাইট অফ দ্য লিভিং ডেড (১৯৬৮) এর উপর ভিত্তি করে তৈরি করা হয়েছে, জর্জ এ. রোমেরোর একটি চলচ্চিত্র যাকে পর্ণ অধ্যয়ন পণ্ডিত শাকা ম্যাকগ্লোটেনের "আধুনিক জম্বি উর-টেক্সট" বলা হয়েছে। ম্যাকগ্লোটেনের মতে, জম্বি হাইতি বিপ্লবের প্রতি পশ্চিমা বিশ্বের প্রতিক্রিয়ার মাধ্যমে হাইতির সাথে যুক্ত, যেখানে ক্রীতদাস মানুষ ফরাসি শাসন থেকে মুক্ত হয়েছিল এবং প্রভাবশালী অর্থনৈতিক ব্যবস্থাকে চ্যালেঞ্জ করেছিল, যাকে "রক্তপাতের বিষয়" হিসাবে দেখা হয়েছিল।... এবং সীমাহীন বস্তুগত ধ্বংস ছিল।"
স্বর্ণ অশোক
স্বর্ণ অশোক একটি বহুবর্ষী বৃক্ষ বিশেষ। এর উদ্ভিদতাত্ত্বিক নাম Saraca thaipingensis (সারাকা থাইপিংগেনসিস)। গাছটি ফ্যাবেসি পরিবারের সদস্য।
নামকরণ
১৮৯৭ সালে নাথানিয়েল ক্যান্টলি এর নামকরণ করেন।
বিস্তৃতি
ইন্দোনেশিয়ার জাভা, থাইল্যান্ড, মালয়েশিয়া ও মিয়ানমার প্রভৃতি দেশে স্বর্ণ অশোক সহজলভ্য। বাংলাদেশে এ গাছ খুব একটা দেখা যায় না। তবে ঢাকার গার্ডেনের সাইকি অংশে স্বর্ণ অশোক, রাজ অশোক ও কাউলি অশোক নামে তিন ধরনের অশোক গাছ রয়েছে।
বর্ণনা
এই গাছ ৭ থেকে ২০ মিটার পর্যন্ত লম্বা হয়। গাছের কান্ডের রং কালচে এবং প্রায় মসৃণ। পৌষ ও মাঘ মাসে ফুল ফোঁটে। রাতের বেলায় এ ফুল থেকে হালকা মিষ্টি গন্ধ ভেসে আসে। ফুল থেকে চ্যাপ্টা শিমের মতো ফল হয়। অন্যান্য অশোকের চেয়ে স্বর্ণ অশোকের পাতা কিছুটা বড়। পাতার রং সবুজ, তবে কচি পাতার রং তামাটে লাল।
বংশ বিস্তার
বীজ থেকে চারা হয়। এছাড়া ডালে গুটি কলমের মাধ্যমেও চারা তৈরি করা যায়।
বিদ্যাধিরাজতীর্থ
বিদ্যাধিরাজতীর্থ ছিলেন একজন হিন্দু দার্শনিক, দ্বান্দ্বিকতাবিদ এবং মধ্বাচার্য পীঠের সপ্তম ধর্মগুরু এবং (আনুমানিক ১৩৮৮ - ১৩৯২ খ্রিস্টাব্দ) থেকে পীতাধিপতি হিসাবে কাজ করেছিলেন।
বিদ্যাধিরাজ পাঁচটি প্রধান রচনা রচনা করেছিলেন - চান্দোগ্যভ্যাষ্টিক, গীতাবিবর্তি, বিষ্ণুসহস্রনামবিবৃত্তি, বাক্যর্থ-চন্দ্রিক ও বিশ্বপদী।
মঠের বিভাজন
বিদ্যাধিরাজতীর্থের সময়ে মাধব মঠের প্রথম দ্বিখণ্ডন ঘটেছিল। ঐতিহ্য অনুসারে বিদ্যাধিরাজ তার একজন শিষ্য রাজেন্দ্রতীর্থকে সিংহাসনে বসাতে চান।।কিন্তু যখন বিদ্যাধিরাজ অসুস্থ হয়ে পড়েন এবং রাজেন্দ্রতীর্থের কাছে আনুষ্ঠানিকভাবে মঠ হস্তান্তর করার সময় আসে, যিনি পরবর্তীকালে, যিনি সঙ্কটজনক সময়ে সফরে ছিলেন। তাই বিদ্যাধিরাজ তাঁর শিষ্য কবীন্দ্রতীর্থকে তাঁর উত্তরাধিকারী সিংহাসনে নিযুক্ত করেন। বিদ্যাধিরাজের উত্তরসূরি হিসেবে কবীন্দ্রতীর্থের এই নির্বাচন, রাজেন্দ্র তীর্থকে ত্যাগ করার ফলে মাধব মঠগুলিকে বিভক্ত করা হয়, যেমন কবীন্দ্রতীর্থের সভাপতিত্বে উত্তরাদি মঠ এবং রাজেন্দ্রতীর্থের নেতৃত্বে সোসলেতে ব্যাসারায় মঠ। কবীন্দ্রতীর্থকে তার গুরু বিদ্যাধিরাজতীর্থ ঐতিহ্যগতভাবে আনুষ্ঠানিকভাবে "বেদান্ত সম্রাট" হিসাবে মুকুট পরিয়েছিলেন। সমগ্র সংস্থা এবং উত্তরাদী মঠের সমস্ত সম্পত্তি একটি জমকালো অনুষ্ঠানে শ্রী কবীন্দ্রতীর্থের কাছে প্রকাশ্যে হস্তান্তর করা হয়েছিল। শ্রী উত্তরাদি মঠ হল শ্রী মধ্বাচার্যের আদি বংশ।
জ্ঞানাঙ্কুর পাইলট মডেল উচ্চ বিদ্যালয়
জ্ঞানাঙ্কুর পাইলট মডেল উচ্চ বিদ্যালয় (Gayankur Pilot High School) বাংলাদেশের দিনাজপুর জেলার পার্বতীপুর উপজেলা সদরে অবস্থিত একটি শিক্ষাপ্রতিষ্ঠান। বিদ্যালয়টি ১৯২৫ সালে প্রতিষ্ঠিত হয়।
বর্ণনা
বিদ্যালয়টি দিনাজপুর জেলার পার্বতীপুর উপজেলায় অবস্থিত। বিদ্যালয়টি দুটি ভবন নিয়ে গঠিত। বিদ্যালয়ের পিছনে রয়েছে একটি বিশাল খেলার মাঠ। যেটি ঈদগাহ হিসেবেও ব্যবহৃত হয়ে থাকে। স্কুল সংলগ্ন একটি বিশালাকার পুকুর ও রয়েছে। বর্তমানে বিদ্যালয়টিতে বিজ্ঞান ও মানবিক বিভাগ চালু আছে।
ব্রাজিলীয় বিমানবাহিনী
ব্রাজিলীয় বিমানবাহিনী (Força Aérea Brasileira, 'FAB') হচ্ছে ব্রাজিলীয় সশস্ত্র বাহিনী এর আকাশ শাখা এবং প্রধান তিনটি বাহিনীর একটি। এটি প্রতিষ্ঠিত হয় যখন ব্রাজিলীয় সেনাবাহিনী ও নৌবাহিনীর আকাশ শাখা মিলে ১৯৪১-এ নতুন ভাবে "ন্যাশনাল এয়ার ফোর্স" নামে গঠিত হয়। উভয় বাহিনীই তাদের আকাশ পথের সামগ্রী,সৈন্য নতুন বাহিনীকে দিয়ে দেয়।
ফ্লাইট ইন্টারন্যাশনাল এবং ইন্টারন্যাশনাল ইন্সটিটিউট ফর স্ট্রাটেজিক স্টাডিজের মতে ব্রাজিলীয় বিমানবাহিনীর রয়েছে ৭৭,৪৫৪ জন সৈন্য এবং ৬২৭ টি আকাশযান।  ব্রাজিলীয় বিমানবাহিনী হচ্ছে সাউদান হ্যাম্পশায়ারের সবচেয়ে বড় বিমানবাহিনী এবং আমেরিকা মহাদেশে দ্বিতীয়, মার্কিন যুক্তরাষ্ট্রের পরেই এর স্থান।
মায়াবিনী (চলচ্চিত্র)
মায়াবিনী (১৯৯২) একটি বাংলা রোমান্টিক রহস্য চলচ্চিত্র। কলকাতা র টলিউড নির্মিত এই সিনেমার পরিচালক ছিলেন তুষার মজুমদার। সঙ্গীত পরিচালনা তন্ময় চট্টোপাধ্যায়। এই ছবিটি মঙ্গলদীপ পিকচার্স প্রাইভেট লিমিটেডের ব্যানারে নির্মিত হয়।
কাহিনী
প্রতাপগড়ের গভীর জঙ্গলে কাঠ কাটতে গিয়ে প্রায়ই কাঠুরেরা আক্রান্ত হতে থাকে একটি ভয়ানক রোমশ জন্তুর দ্বারা। পর পর তিনজনের মৃত্যুর পরে শ্রমিকেরা জঙ্গলে যেতে ভয় পায়। স্থানীয় রাজাবাহাদুর এস্টেটের নায়েবকে সঙ্গে নিয়ে পুলিশের সাহায্য চান। অপদার্থ দারোগা গদাধর হালদার সেখানে পুলিশ পাহারা বসান কিন্তু কিছু পরেই অজ্ঞাত মুখোশপরা আততায়ীর হাতে খুন হন রাজাবাহাদুর। রাজ পরিবারের কুমার বাহাদুরের বিবাহ মাধবীর সাথে ঠিক হয়েছিল আগে থেকেই। মাধবী যদিও অন্যের বাকদত্তা। মাধবী ও তার কাকা মৈনাক সিংহচৌধুরীকে আততায়ীরা ধরে নিয়ে বন্দী করে রাখে এবং হুবহু মাধবীর মতো দেখতে কলকাতার বার ড্যান্সার স্বাতীকে মাধবী সাজিয়ে রাজপরিবারে পাঠানো হয়। তাদের উদ্দেশ্য পরিবারের বিপুল ঐশ্বর্য গহনা ইত্যাদি হাতিয়ে নেওয়া। স্বাতী প্রথমে এই মিথ্যাচারে রাজী না হলেও অসুস্থ মায়ের চিকিৎসার কথা চিন্তা করে এই কাজ করতে বাধ্য হয়। স্বাতীর সাথে কাকা সেজে সঙ্গে যান বিপ্লব পাঁজা যিনি একজন জুয়াড়ী। তারা রাজপরিবারের অতিথি হয়ে থাকতে থাকতে জেনে যান কোন গুপ্ত কুঠুরীতে বহুমূল্য গহনা আছে। এদিকে বাড়ির ড্রাইভার পাঁচু সবার ওপর গোপনে নজর রাখে। কুমারের পিসী বিমলার তত্বাবধানে বিবাহের আয়োজন সম্পন্ন হয়। এরপরে একদিন সেই সমস্ত সম্পদ চুরি হয়ে যায়। তদন্ত করতে আসেন নতুন পুলিশ অফিসার রঞ্জিত চ্যাটার্জী যিনি ছিলেন মাধবীর প্রেমিক। এদিকে আসল চোরকে দেখে ফেলায় বাড়ির চাকর খুন হয়ে যায়। স্বাতী, মাধবী সেজে কুমারকে আর ঠকাতে রাজি হয়না। কিন্তু বিপ্লব তাকে বোঝান যে তাদের যারা নিয়োগ করেছে সেই কাজ সম্পন্ন না হলে বিপদ ঘটবে। আসল মাধবী ও তার কাকা মৈনাক আততায়ীদের আস্তানা থেকে কোনোরকমে পালিয়ে আসেন ও পুলিশকে সব খুলে বলেন। রঞ্জিত বুঝতে পারে স্বাতী মাধবী সেজে আছে। অজ্ঞাত মুখোশ পরা আততায়ী কে জংগলে পুলিশ তাড়া করে ধরলে আড়াল থেকে আসল খুনী মুখোশধারীকে খুন করে পালায়। কিন্তু ধরা পড়ে ড্রাইভার পাঁচুর হাতে। পাঁচু আসলে গোয়েন্দা দপ্তরের অফিসার নারায়ন ঘোষ। খুন ও চুরির তদন্ত করতে যাকে প্রতাপগড় রাজপরিবারে পাঠানো হয়েছিল।
বেগমগঞ্জ সরকারি পাইলট উচ্চ বিদ্যালয়
বেগমগঞ্জ সরকারি পাইলট উচ্চ বিদ্যালয় বাংলাদেশের নোয়াখালী জেলার বেগমগঞ্জ উপজেলার একটি সরকারি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৮৫৭ সালে।
শ্রেণি, বিভাগ ও শাখা সমূহ
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ৯টি শাখা রয়েছে।
শিক্ষা কার্যক্রম
বিদ্যালয়টিতে শুধুমাত্র ছেলেদের অধ্যয়নের সুযোগ থাকে।
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
বিবর্ধক কাচ
বিবর্ধক কাচ হলো এক প্রকার উত্তল লেন্স, যেটি কোনো বস্তুর বিবর্ধিত প্রতিবিম্ব গঠন করে। কোনো একটি ফ্রেম বা ভিত্তিকাঠামোর সঙ্গে হ্যান্ডল বা হাত যুক্ত করে তার উপর লেন্সটি রাখা হয়। আলোকরশ্মির কেন্দ্রীভূতকরণে বিবর্ধক লেন্স ব্যবহার করা হয়। অনেক সময় আগুন ধরানোর জন্য সৌররশ্মিগুলোকে বিবর্ধক কাচে কেন্দ্রীভূত করা হয়।
শিট ম্যাগনিফায়ার বা বিবর্ধক অনেকগুলো সরু আংটি আকৃতির লেন্স নিয়ে গঠিত। অনেকগুলো একক লেন্সের সমন্বয়ে এ ধরনের বিবর্ধক কাচ তৈরি করা হয়। তবে এটি তুলনামূলক পাতলা হয়ে থাকে। এ ধরনের লেন্স "ফ্রেনেলের লেন্স" নামেও পরিচিত।
ইতিহাস
কয়েক সহস্রাব্দ ধরে মধ্যপ্রাচ্য ও ভূমধ্যসাগরীয় অববাহিকায় বিবর্ধক কাচ ব্যবহৃত হতো। ৪২৪ খ্রিস্টপূর্বে অ্যারিস্তোফানেস রচিত "দি ক্লাউস" নাটকের একটি কৌতুকে এর ব্যবহার দেখা যায়। নাটকে দেখা যায়, একটি শুকনো কাঠে আগুন ধরানোর উদ্দেশ্যে এক ব্যক্তি ঔষধালয়ে বিবর্ধক কাচ ক্রয় করতে যান। রোমান লেখক প্লিনি দ্য এল্ডার রচিত একটি নাটকেও এর উল্লেখ রয়েছে। সেখানে তিনি একটি জলপূর্ণ কাচের ভূগোলকের কথা বলেছেন। টীকাকার সেনেকা এ প্রসঙ্গে বলেন,  অনেক ছোট কিংবা অনুজ্জ্বল অক্ষরও এর সাহায্যে দেখা যেত। হাসান ইবনে আল-হাইসাম রচিত ১০২১ সালের আলোকবিজ্ঞানবিষয়ক পুস্তকে উত্তল লেন্স ব্যবহার করে বিবর্ধক কাচ প্রস্তুতির কথা উল্লেখ করা হয়েছে। দ্বাদশ শতাব্দীতে আরব দার্শনিক ও বৈজ্ঞানিকদের অনেক বই লাতিন ভাষায় অনূদিত হওয়া শুরু হয়। এগুলোর মধ্যে আল-হাইসামের বইটিও ছিল।ঐ বই পড়ে বিজ্ঞানী রজার বেকন ত্রয়োদশ শতাব্দীর ইংল্যান্ডে বিবর্ধক কাচের বৈশিষ্ট্য উল্লেখ করেন। পরবর্তীতে ইতালিতে তদনুযায়ী চক্ষু-চশমা নির্মাণের কাজ শুরু হয়।
বিবর্ধন
বিবর্ধক কাচের বিবর্ধন যে বিষয়টির উপর নির্ভর করে সেটি হলো- ব্যবহারকারীর চোখ ও অভীষ্ট বস্তুর মধ্যে কোথায় বিবর্ধক কাচটি স্থাপন করা হয়েছে। কৌণিক বিবর্ধনের উপর বিবর্ধন কাচের ক্ষমতা নির্ভর করে (আলোকীয় ক্ষমতার উপর নির্ভর করে না)। ব্যবহারকারীর চোখের রেটিনায় বিবর্ধক কাচসহ ও কাচছাড়া গঠিত বিম্বের আকৃতির অনুপাত। কাচছাড়া বিম্বে গঠিত আকৃতির ক্ষেত্রে এটা ধরে নেওয়া হয়, ব্যবহারকারী বস্তুটিকে নিজের চোখের সর্বনিম্ন ততটুকু দূরত্বে লক্ষ্যবস্তু নিয়ে আসবে, যে দূরত্বে বস্তুটি অস্পষ্ট দেখায় না। একে বলা হয়, "কোনো বস্তু দেখার নিম্নবিন্দু।" বয়সের সাথে সাথে নিম্নবিন্দুর মানের পরিবর্তন হয়। বাচ্চাদের ক্ষেত্রে নিম্নবিন্দুর মান ৫ সেন্টিমিটার, অপরপক্ষে পূর্ণবয়স্ক ব্যক্তির ক্ষেত্রে এর মান ১ বা ২ মিটার।  বিবর্ধক তৈরির ক্ষেত্রে নিম্নবিন্দুর আদর্শ মান ০.২৫ মিটার।
লেন্সকে একটি চোখের সবচেয়ে নিকটবর্তী (সর্বনিম্ন যে অবস্থানে বা যে দূরত্বে লেন্সটি নিয়ে এলে বস্তু অস্পষ্ট দেখায় না) অবস্থানে নিয়ে এলে এবং এর পর চোখ ও লেন্স একসাথে সরিয়ে নিলে সবচেয়ে ভালো ফোকাস পাওয়া যায়। আর সবচেয়ে ভালো ফোকাস পাওয়া গেলেই সর্বোচ্চ বিবর্ধন ক্ষমতা পাওয়া যাবে।  নিম্নোক্ত  সূত্রের আলোকে বিবর্ধন কাচের  বিবর্ধন ক্ষমতা নিম্নোক্ত সূত্রের আলোকে ব্যাখ্যা করা যায়: MP''0 = (0.25 m)Φ +  1,
এখানে Φ হলো ডায়োট্রপ এককে আলোকীয় ক্ষমতা এবং ০.২৫ মিটার হলো অনুমিত লক্ষ্যবিন্দু।
রাইটিং কাস্ট রাইটিং জেন্ডার
রাইটিং কাস্ট রাইটিং জেন্ডার: নেরেটিং দলিত উওমেনস তেস্তিমনিওস এই বইটি বিখ্যাত দলিত স্ত্রীবাদী সমাজতত্ববিদ শর্মিলা রেগে র ২০০৬ এ লেখা বই।
লেখিকা সম্পর্কে
ডা: শর্মিলা রেগেকে ভারতের অগ্রগণ্য নারীবাদীদের মধ্যে একজন মনে করা হয়। দলিত নারীবাদী দৃষ্টিকোণ চিন্তাধারা প্রথম ওনার লেখাতেই পাওয়া যায়। ভারতীয় নারীবাদী আলোচনায় তিনি জাতি, শ্রেণী, ধর্ম, যৌনতার নতুন দিশা খুলে দিয়েছিলেন। শিক্ষা জগতে তার অবদান, দলিত ছাত্রদের জন্যে তার আজীবন লড়াই, শিক্ষাক্ষেত্রে সংশোধনের প্রতি তার দায়বদ্ধতা প্রকাশ করে।
উনার লেখা বইগুলি হলো:
বইটির পটভূমি
এই বইটির ভূমিকায় লেখিকা বইটি লেখার পার্শ্বভূমি উল্লেখ করেন। সাম্প্রতিক কালে দলিত সাহিত্য অনুবাদ করার আগ্রহ দেখে মনে হয় যে জাতি অভ্যাসে একটা বড় বদল হতে চলেছে। সমাজবিজ্ঞান যখন জাতি নিয়ে পড়াশোনা করেছে তখন অব্রাহ্মণি দৃষ্টিকোণকে অন্তর্ভুক্ত করা হইনি। জাতি কে ধর্মীয় আচার বিচার এবং Sanskritization এর মধ্যে দিয়েই বোঝার চেষ্টা হয়েছে শুধু।
সাম্প্রতিক কালে ৩ টি ঘটনা জাতি অভ্যাসের শিক্ষাবিদদের জাতি কে নতুন করে জাতি নিয়ে ভাবতে, বুঝতে, নতুন করে অধ্যয়ন করতে বাধ্য করেছে।
ভারতীয় উওমেনস স্টাডিস Women's studies লিঙ্গ কে শিক্ষা ক্ষেত্রে বিশ্লেষণ এর অঙ্গ হিসেবে অন্তর্ভুক্ত করার জন্যে লড়াই করেছে এত বছর। কিন্তু তারাও জাতি কে বোঝার জন্যে চিরচারিত কাঠাম ব্যবহার করেছেন। উওমেনস স্টাডিস Women's studies এর শিক্ষাবিদরা দলিত স্ত্রীবাদীদের দৃষ্টিভঙ্গি কে নিজে দের গবেষণা/ পড়াশোনার মধ্যে অন্তর্ভুক্ত করতে পারেননি। তারা এক পাপবোধের মধ্যে আটকে গেছেন যে তারা নিজেরাও জাতিবাদী।  তাদের ধারণা যে জাতি সংক্রান্ত সমস্যা দলিত স্ত্রী দের একার সমস্যা।  এতে জাতি এবং লিঙ্গ ইতিহাসের জটিল সংযোগ হারিয়ে যায়। অন্যদিকে কিছু দলিত স্ত্রীরা মনে করেন যে উচ্চ জাতির মহিলা মানেই ব্রাহ্মণী মানসিকতা হবে। তারা ব্রাহ্মণ এবং ব্রাহ্মণী মানসিকতার মধ্যে পার্থ্যক দেখেন না।
লেখিকার মতে যে সব মহিলা জাতি ব্যবস্থার সুযোগ, সুবিধা, ক্ষমতা ভোগ করেন, তারা আত্মদর্শন করলে বুঝতে পারবেন যে মহিলা জাতির মধ্যেও কত বিভিন্নতা রয়েছে।  আমাদের জাত, বর্গ, ইত্যাদি অবস্থান আমাদের মহিলা হিসেবে সামাজিক মর্যাদা নির্ধারণ করে। জাতি এবং লিঙ্গকে আরো ভালো ভাবে বোঝার জন্যে জাতি বিরুদ্ধ আন্দোলনের সার্বজনীন স্তরের অভিজ্ঞতা এবং দলিত দের ব্যক্তিগত বৈষ্যম্যের অভিজ্ঞতা কে একত্র আনতে হবে।
এই প্রেক্ষাপটে লেখিকা কিছু দলিত নারীর জাত কে নিয়ে অভিজ্ঞতা কে অনুবাদ করার চেষ্টা করেছেন। অনুবাদ এর এখানে দুরকম অর্থ হয়।  এক, বই এ যে দলিত স্ত্রী জীবন কথা গুলি আছে, সেগুলি আসলে মারাঠি ভাষায় লেখা।  অনুবাদের প্রথম অর্থ হলো মারাঠি থেকে ইংরেজি তে অনুবাদ করা।  কিন্তু অনুবাদের দ্বিতীয় এবং গুরুত্বপূর্ণ অর্থ হলো তাদের ব্যক্তিগত অভিজ্ঞতা গুলো কে কি করে জাতি স্টাডিস এবং লিঙ্গ স্টাডিস এর মধ্যে অন্তর্ভুক্ত করে এই দুই শিক্ষাক্ষেত্র কে আরো সমৃদ্ধ কি করে করা যায়।
বইটির সংক্ষিপ্ত বিবরণ
শর্মিলা রেগে এই বইটির শুরুতে একটি গুরুত্বপূর্ণ মন্ত্যব করেন যে দলিত আত্বকথা বা জীবন কথা শুধুমাত্র ব্যক্তিগত অভিজ্ঞতা হয়না। সেটি তেস্তিমনীয়  Testimonio অথবা Testimony হয়ে  দাড়ায়। Testimonio একটি স্প্যানিশ শব্দ যার মানে Testimony জীবন কথাকে Testimonio বলার যুক্তি তিনি ব্যাখা করেছেন। Testimonio কারণ এই আত্বকথাগুলি ব্যক্তিসত্বার ঊর্ধ্বে গিয়ে ভুলে যাওয়া জাতি শোষনের সংগ্রাম এবং সেটা প্রতিরোধ তুলে ধরে।
দলিত নারীদের আত্বকথা যখন আমরা Testimonio হিসেবে পড়ি, তখন আরেকটি প্রশ্ন করা খুব জরুরি হয়ে ওঠে। প্রথমত, দলিত মহিলারা কি অভিজ্ঞতাকে অন্য ভাবে মনে রাখেন? দ্বিতীয়ত যদি তারা অন্য ভাবে মনে রাখেন এবং লেখেন, তাহলে সেটা কি ভাবে এবং কততা আলাদা মূলধারার আত্বকথন গুলি থেকে? এই প্রশ্নগুলিকে সামনে রেখে এ বইটির সারমর্ম বোঝা যায়।
গিয়ানী প্রীতম সিং ধিলন
গিয়ানী প্রীতম সিং ধিলন ছিলেন একজন ভারতীয় মুক্তিযোদ্ধা এবং শিখ ধর্মপ্রচারক যিনি গদর পার্টির সদস্য হিসাবে ব্রিটিশ ভারতীয় সেনাবাহিনীতে ১৯১৫ সালের গদার ষড়যন্ত্রের পরিকল্পনায় ভূমিকা রেখেছিলেন। গিয়ানী প্রীতম সিং ধিলন ছিলেন গুরুবক্ষ সিং ধিলনের ঘনিষ্ঠ বন্ধু, বিখ্যাত শিখ ভারতীয় স্বাধীনতা আন্দোলনের নেতা এবং ভারতীয় জাতীয় সেনাবাহিনীর বিশিষ্ট সদস্য। তিনি সুভাষ চন্দ্র বসুর ঘনিষ্ঠ সহযোগীও ছিলেন। দ্বিতীয় জাতীয় যুদ্ধের সময় ভারতীয় জাতীয় সেনাবাহিনী যা প্রতিষ্ঠা করেছিল তাতে জাপানিদের সমর্থন চেয়ে একই ধারণা পুনরুদ্ধারের জন্য প্রীতম সিংকেও স্মরণ হয়। ১৯৫১ সালের ২৪ মার্চ একটি বিমান দুর্ঘটনায় প্রীতম সিং মারা গিয়েছিলেন।
কৃষ্ণ কুমার গুপ্ত
কৃষ্ণ কুমার গুপ্ত একজন ভারতীয় রাজনীতিবিদ এবং ছত্তিশগড়ের রায়গড়ের ভাগীরথী লাল গুপ্তের পুত্র। তিনি ছত্তিসগড়ের প্রাক্তন মন্ত্রী। তিনি ছত্তিসগড়ের সর্বত্র একজন সম্মানিত ব্যক্তি, এখন রায়গড়, রায়পুর এবং বিলাসপুরেও তাঁর একটি বড় পরিবার। তিনি ২৩ বছর মন্ত্রী ছিলেন এবং তিনি ছিলেন: -
আটলান্টিক সময় অঞ্চল
আটলান্টিক সময় অঞ্চল একটি ভৌগোলিক অঞ্চল যাকে আটলান্টিক প্রমাণ সময় (এএসটি) বলা হয়। এটি সার্বজনীন সমন্বিত সময় (ইউটিসি) থেকে চার ঘণ্টা (ইউটিসি−০৪:০০) পিছনে। মার্চের ২য় রবিবার থেকে নভেম্বরের প্রথম রবিবার পর্যন্ত তিন ঘণ্টা (ইউটিসি-০৩:০০) বিয়োগ করে দিবালোক সংরক্ষণ সময় পালন করা হয়। এই অঞ্চলের ঘড়ির সময় গ্রীনিচ মানমন্দিরের ৬০তম মধ্যরেখা পশ্চিমাংশের গড় সৌর সময়ের উপর ভিত্তি করে।
একলাক আহমেদ
একলাক আহমেদ (জন্ম ১২ অক্টোবর ১৯৮৪) একজন ভারতীয় প্রাক্তন ক্রিকেটার। তিনি ২০০৫ এবং ২০০৬ এর মধ্যে বাংলার হয়ে দুটি প্রথম-শ্রেণীর ম্যাচ খেলেন।
শ্রেয়া জয়দীপ
শ্রেয়া জয়দীপ (জন্ম ৫ নভেম্বর ২০০৫) একজন ভারতীয় সঙ্গীতশিল্পী। তিনি দক্ষিণ ভারতীয় মালয়ালম ভাষায় মিউজিক অ্যালবাম এবং চলচ্চিত্রে গান করেন। তিনি রিয়েলিটি শোতেও হাজির হয়েছেন।
চৌদ্দ বছর বয়সে, তিনি ২০০টি ভক্তিমূলক এবং ৭০টি সাধারণ অ্যালবামের সাথে ৬০টিরও বেশি চলচ্চিত্রের গান রেকর্ড করেছিলেন। তার প্রথম বাণিজ্যিক গান ছিল খ্রিস্টান ভক্তিমূলক অ্যালবাম হিথাম ; পরে তিনি শ্রেয়াম প্রকাশ দেন। শ্রেয়া তিন বছর বয়সে গানের পাঠ শুরু করেন। শাস্ত্রীয় সঙ্গীতে তার শিক্ষক ছিলেন থামরাক্কাদ কৃষ্ণান নাম্বুদিরি, এবং নেপথ্য গায়ক সতীশ বাবু তাকে বিভিন্ন ঘরানার সঙ্গীতে প্রশিক্ষণ দিয়েছিলেন। তিনি সিলভার হিলস উচ্চ মাধ্যমিক বিদ্যালয়ে পড়াশোনা করেছেন। ২০২০ সালে তিনি দেবগিরি সিএমআই পাবলিক স্কুলে দশম শ্রেণিতে ছিলেন। শ্রেয়া বিশ্ব ভ্রমণে নেমে, ব্রিটেন সহ ইউরোপের কয়েকটি দেশ এবং মার্কিন যুক্তরাষ্ট্র, সংযুক্ত আরব আমিরাত, কাতার, সৌদি আরব ও অস্ট্রেলিয়ায় গেছেন।
পি আর খুতে
পি আর খুতে (জন্ম: ১৫ ফেব্রুয়ারি ১৯৫২, সনেপুর, রায়পুর) ছিলেন ত্রয়োদশ লোকসভার সদস্য। তিনি অবিভক্ত মধ্য প্রদেশের সরণগড় আসনের প্রতিনিধিত্ব করেছেন এবং ভারতীয় জনতা পার্টির রাজনৈতিক দলের সদস্য ছিলেন।
ফরসাতুল্লাহ
ফারসাতুল্লাহ (জন্ম ১ জুলাই ১৯৫৪) একজন ভারতীয় প্রাক্তন ক্রিকেটার। তিনি বাংলা ও রেলওয়ের হয়ে প্রথম-শ্রেণীর ক্রিকেট খেলেছেন।
অকৃত্রিম যৌনতা
চলচ্চিত্র শিল্পে, অকৃত্রিম যৌনতা হল যৌন দৃশ্যের উপস্থাপনা যেখানে অভিনেতারা তাদের অনুকরণ না করে প্রকৃত অর্থে চিত্রিত যৌন কাজগুলি সম্পাদন করে। যদিও এটি পর্নোগ্রাফিক চলচ্চিত্রে সর্বব্যাপী, তবে অন্যান্য চলচ্চিত্রগুলিতে এটি খুবই অস্বাভাবিক। মার্কিন যুক্তরাষ্ট্রে এক সময়ে, এই ধরনের দৃশ্যগুলি আইন এবং স্ব-আরোপিত শিল্প মান যেমন মোশন পিকচার প্রোডাকশন কোড দ্বারা সীমাবদ্ধ ছিল। স্পষ্ট যৌন কার্যকলাপ দেখানো চলচ্চিত্রগুলি ব্যক্তিগতভাবে বিতরণ করা ভূগর্ভস্থ চলচ্চিত্রের মধ্যে সীমাবদ্ধ ছিল, যেমন স্টেগ চলচ্চিত্র বা "পর্ন লুপস"। ১৯৬০-এর দশকে, যৌনতা সম্পর্কে সামাজিক দৃষ্টিভঙ্গি পরিবর্তিত হতে শুরু করে এবং অনেক দেশে যৌনতাপূর্ণ চলচ্চিত্রগুলিকে অপরাধমূলক করা হয়।
অ্যান্ডি ওয়ারহলের ব্লু মুভির মতো সিনেমাগুলির সাথে, মূলধারার সিনেমাগুলি পর্দায় যা উপস্থাপন করা হয়েছিল তার পরিপ্রেক্ষিতে সীমানা ঠেলে দিতে শুরু করে। উল্লেখযোগ্য উদাহরণগুলির মধ্যে রয়েছে ১৯৭০-এর দশকের আটটি <i id="mwIg">বেডসাইড</i> -ফিল্মের মধ্যে দুটি এবং ছয়টি <i id="mwJA">জোডিয়াক</i> -ফিল্ম, যার সবকটিই ডেনমার্কে নির্মিত হয়েছিল এবং অনেকগুলি অশ্লীল যৌন দৃশ্য ছিল, কিন্তু তা সত্ত্বেও মূলধারার চলচ্চিত্র হিসাবে বিবেচিত হয়েছিল, যার মধ্যে মূলধারার কলাকুশলী এবং ক্রু রয়েছে এবং প্রিমিয়ার করা হয়েছিল। মূলধারার সিনেমায়। এই চলচ্চিত্রগুলির মধ্যে শেষ, এজেন্ট ৬৯ জেনসেন আই স্কিটেন টেন, ১৯৭৮ সালে নির্মিত হয়েছিল। ১৯৭০-এর দশকের শেষ থেকে ১৯৯০-এর দশকের শেষ পর্যন্ত মূলধারার সিনেমায় হার্ডকোর দৃশ্য দেখা বিরল ছিল, কিন্তু লারস ফন ট্রাইয়ারের দ্য ইডিয়টস (১৯৯৮) এর সাফল্যের সাথে এটি পরিবর্তিত হয়, যা স্পষ্টভাবে আর্ট-হাউস চলচ্চিত্রের একটি তরঙ্গের সূচনা করে। বিষয়বস্তু, যেমন রোম্যান্স (১৯৯৯), বাইসে-মোই (২০০০), ইন্টিমেসি (২০০১), ভিনসেন্ট গ্যালোর দ্য ব্রাউন বানি (২০০৩), এবং মাইকেল উইন্টারবটমের ৯ সংগস (২০০৪)। কিছু সিমুলেটেড যৌন দৃশ্য যথেষ্ট বাস্তবসম্মত যে সমালোচকরা ভুল করে বিশ্বাস করে যে সেগুলি বাস্তব, যেমন ২০০৬ সালের রেড রোড চলচ্চিত্রের কানিলিংগাস দৃশ্য।
বিধানসভা মেট্রো স্টেশন
বিধানসভা মেট্রো স্টেশন দিল্লি মেট্রোর হলুদ লাইনে অবস্থিত। এটি দিল্লি বিধানসভা (বিধানসভা) এবং মজনু কা তিল্লার আশেপাশের অঞ্চলে পরিষেবা দেয়, যা ১.৫ কিমি দূরে অবস্থিত।
আরো দেখুন
• দিল্লি মেট্রোর স্টেশনগুলির তালিকা
• দিল্লির পরিবহন ব্যবস্থা
• দিল্লি মেট্রোরেল কর্পোরেশন
• দিল্লি শহরতলির রেল
• দিল্লি পরিবহন কর্পোরেশন
• উত্তর দিল্লি
• দিল্লী জাতীয় রাজধানী অঞ্চল (ভারত)
• দ্রুতগামী গণপরিবহন ব্যবস্থার তালিকা
• মেট্রো ব্যবস্থার তালিকা
আব্রাহাম পিনকেনসন
আব্রাহাম পিনকেনসন (Абрам (Муся) Владимирович Пинкензон) (১৫ ডিসেম্বর, ১৯৩০ - নভেম্বর, ১৯৪২) এগারো বছর বয়সী বেহালাবাদক। সোভিয়েত ইউনিয়নের সময় ফ্যাসীবাদ বিরোধী প্রতিরোধের সর্বকনিষ্ঠ নায়ক। তার সংগ্রামের স্থায়িত্ব ছিলো কয়েক মিনিট মাত্র। ১৯৪২ সালে নাৎসীদের প্রভাবিত এলাকায় কমিউনিস্ট আন্তর্জাতিক গানটি তিনি ভায়োলিনে বাজানো সময় গুলি করে তাকে গুলি করে হত্যা করা হয়। ১৯৭১ সালে তার কীর্তিকলাপের উপর ভিত্তি করে বরিস স্টিপান্সেওয়া একটি অ্যানিমেটেড চলচ্চিত্র তৈরি করেন।
আবু ইউসুফ মোঃ খলিলুর রহমান
আবু ইউসুফ মোঃ খলিলুর রহমান হলেন একজন বাংলাদেশী রাজনীতিবিদ ও জয়পুরহাট-২ আসনের সাবেক সংসদ সদস্য। তিনি বাংলাদেশ জাতীয়তাবাদী দলের প্রার্থী হিসেবে এই আসন থেকে ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে টানা চারবার সংসদ সদস্য নির্বাচিত হন। এছাড়া তিনি জাতীয় সংসদের সাবেক হুইপ।
কর্মজীবন
খলিলুর রহমান ১৯৯১ সালে বাংলাদেশ জাতীয়তাবাদী দলের প্রার্থী হিসেবে জয়পুরহাট-২ আসনে পঞ্চম জাতীয় সংসদ নির্বাচনে অংশগ্রহণ করেন। ধানের শীষ প্রতীকে তিনি ৫৯,৬৯২ ভোট পেয়ে বিজয়ী হন। ১৯৯৬ সালের ফেব্রুয়ারি ও জুন দুটি নির্বাচনেও তিনি জয়ী হয়ে সংসদ সদস্য নির্বাচিত হন। ২০০১ সালে অনুষ্ঠিত অষ্টম জাতীয় সংসদ নির্বাচনে তিনি ১,১৩,২৯০ ভোট পেয়ে বিজয়ী হন। তত্ত্বাবধায়ক সরকারের সময়ে ২০০৭ সালে রহমান বিএনপি থেকে পদত্যাগ করেন এবং অলি আহমেদের নেতৃত্বে গঠিত এলডিপিতে যোগ দেন। ২০১৮ সালে একাদশ জাতীয় সংসদ নির্বাচনে তিনি পুনরায় বিএনপির প্রার্থী হিসেবে জয়পুরহাট-২ থেকে নির্বাচনে অংশগ্রহণ করেন।
বীরনাট্যম
বীরনাট্যম বা বীরের নৃত্য ( বীর মানে সাহসী; নাট্যম মানে নৃত্য) হল অন্ধ্র প্রদেশ রাজ্যের একটি প্রাচীন নৃত্য। এই নৃত্যকলার বিশিষ্ট ধর্মীয় তাৎপর্য রয়েছে।
একটি ধার্মিক আচার হিসাবে বীরনাট্যম নৃত্যশৈলীর সূচনা হয়েছিল। এই নৃত্য শিবমন্দিরে (শৈববাদের প্রমুখ দেবতা) ভগবান শিবের সম্মানে পরিবেশন করা হত। বীরভদ্রের অনুগামীরা এই বিশেষ ধারার নৃত্য পরিবেশনের জন্য জনপ্রিয়তা অর্জন করেছে। বিশেষ করে ভারতের অন্ধ্রপ্রদেশ রাজ্যে বসবাসকারী বীরমুস্তি সম্প্রদায় এই নৃত্য শৈলীর জন্য সুপরিচিত।
বীরনাট্যম বা বীরভদ্র নাট্যম পূর্ব ও পশ্চিম গোদাবরী, কুরনুল, অনন্তপুর এবং খাম্মাম অঞ্চলের প্রসিদ্ধ নৃত্য। এই নৃত্য প্রধানত পুরুষ নর্তকদের দ্বারা পরিবেশিত হয়।
বীরনাট্যম পরিবেশনের প্রথম পর্যায় হল বীরভদ্র পাল্লেম। নৃত্য পরিবেশনার এই পর্যায়ে একটি বিশাল পাত্র যার মধ্যে একটি জ্বলন্ত কর্পূর থাকে, তাকে নিজহাতে ধারন করতে হয় ও নৃত্যের সূচনা করতে হয়। আগুন নিভে না যাওয়া পর্যন্ত নৃত্য চলতে থাকে। এই অনুষ্ঠানের একটি অংশের নাম খড়গালু আবৃত্তি, যেখানে একজন পূজারি বীরভদ্রের প্রতিনিধিত্বকারী একটি লম্বা তরবারি ধারণ করে।